ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
வடகிழக்கு மற்றும் தென் மாநிலங்களை சேர்ந்த ஊடகவியலாளர்களுக்கான கொவிட்-19 குறித்த திறன் வளர்த்தல் பட்டறையை மத்திய சுகாதார அமைச்சகம் நடத்தியது
இந்தியாவின் தற்போதைய கொவிட் நிலவரம், கொவிட் தடுப்புமருந்து மற்றும் தடுப்புமருந்து வழங்கல் நடவடிக்கை குறித்த பொய்களை களைதல் மற்றும் சரியான கொவிட் நடத்தை விதிமுறைகளின் முக்கியத்துவம் குறித்த திறன் வளர்த்தல் பட்டறையை வடகிழக்கு மற்றும் தென் மாநிலங்களை சேர்ந்த ஊடகவியலாளர்கள் மற்றும் சுகாதார நிருபர்களுக்காக யுனிசெஃப்புடன் இணைந்து மத்திய சுகாதாரம் மற்றும் குடும்ப நல அமைச்சகம் இன்று நடத்தியது.
தமிழ்நாடு, அசாம், ஒடிசா, கேரளா, மேகாலயா, மிசோராம், திரிபுரா, மணிப்பூர், நாகாலாந்து, சிக்கிம், மேற்கு வங்கம், தெலங்கானா, அருணாச்சலப் பிரதேசம், கர்நாடகா மற்றும் ஆந்திரப் பிரதேசத்தை சேர்ந்த ஊடகவியலாளர்கள் மற்றும் சுகாதார நிருபர்கள் காணொலி மூலம் பட்டறையில் கலந்து கொண்டனர்.
200-க்கும் மேற்பட்ட சுகாதார பத்திரிகையாளர்கள் மற்றும் பல்வேறு மாநிலங்கள்/யூனியன் பிரதேசங்களை சேர்ந்த தூர்தர்ஷன் நியூஸ், அகில இந்திய வானொலி மற்றும் பத்திரிகை தகவல் அலுவலகங்களை சேர்ந்த மூத்த அலுவலர்கள் கலந்து கொண்ட இந்த பட்டறையில் உரையாற்றிய மத்திய சுகாதாரம் மற்றும் குடும்ப நல அமைச்சக கூடுதல் செயலாளர் திருமிகு ஆர்த்தி அஹுஜா, கொவிட்-19-க்கு எதிரான போரில் தொடர் முயற்சிகளை எடுத்து வரும் ஊடகவியலாளர்களுக்கு நன்றி தெரிவித்தார்.
சமுதாயத்தில் மிகப்பெரிய தாக்கம் ஏற்படுத்துபவர்களாக ஊடகவியலாளர்கள் விளங்குவதாகவும், தடுப்பூசி செலுத்திக்கொள்ள மக்களை அவர்கள் ஊக்கப்படுத்தி, பொய் செய்திகள் மற்றும் தவறான தகவல்களை அவர்கள் முறியடிக்க வேண்டும் என்றும் அவர் கூறினார். நேர்மறை செயல்கள் நடைபெறுவதை ஊக்குவிக்கும் விதத்தில் நேர்மறை செய்திகள் மற்றும் உதாரணமாக திகழ்வோர் குறித்த செய்திகளுக்கு ஊடகவியலாளர்கள் முக்கியத்துவம் வழங்க வேண்டும் என்றும் அவர் கேட்டுக்கொண்டார்.
மத்திய சுகாதாரம் மற்றும் குடும்ப நல அமைச்சகம், தகவல் மற்றும் ஒலிபரப்பு அமைச்சகம், யுனிசெஃப், தூர்தர்ஷன் நியூஸ், பத்திரிகை தகவல் அலுவலகம் மற்றும் அகில இந்திய வானொலியை சேர்ந்த மூத்த அலுவலர்கள், நாடு முழுவதிலும் இருந்து சுகாதார பத்திரிகையாளர்கள் இந்த தேசிய அளவிலான நிகழ்ச்சியில் கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1731994
-----
(Visitor Counter : 204
பிரதமர் அலுவலகம்
பீகார் சட்டப்பேரவை நூற்றாண்டு நிறைவு விழா நிகழ்ச்சியில் பிரதமர் உரையாற்றினார்
பாட்னாவில் இன்று நடைபெற்ற பீகார் சட்டப்பேரவை நூற்றாண்டு நிறைவு விழா நிகழ்ச்சியில் பிரதமர் திரு.நரேந்திர மோடி உரையாற்றினார். அப்போது, பீகார் சட்டப்பேரவை நூற்றாண்டு நினைவாக வைக்கப்பட்டுள்ள சதாப்தி ஸ்ம்ருதி தூணை பிரதமர் திறந்து வைத்தார். பீகார் சட்டப்பேரவை அருங்காட்சியகத்துக்கும் அவர் அடிக்கல் நாட்டினார். அருங்காட்சியகத்தில் உள்ள பல்வேறு காட்சியகங்கள், பீகார் ஜனநாயகத்தின் பண்டைய வரலாற்றையும், தற்போது ஜனநாயகம் அடைந்துள்ள வளர்ச்சியையும் எடுத்துக்காட்டுகின்றன. இங்கு 250 பேர் அமரக் கூடிய மாநாட்டு அரங்கு உள்ளது. பீகார் சட்டப்பேரவையின் விருந்தினர் மாளிகைக்கும் பிரதமர் அடிக்கல் நாட்டினார். பீகார் ஆளுநர் திரு. பாஹு சவுஹான், முதல்வர் திரு. நிதிஷ் குமார் உள்ளிட்டோர் இந்த நிகழ்ச்சியில் கலந்து கொண்டனர்.
நிகழ்ச்சியில் உரையாற்றிய பிரதமர், பீகாரை அதிகம் நேசிப்பவர்களுக்கு, அதேஅளவு அன்பை திரும்ப செலுத்துவது பீகாரின் இயல்பு என்று தெரிவித்தார். “பீகார் சட்டப்பேரவைக்கு சென்ற நாட்டின் முதல் பிரதமர் என்ற பெருமையை நான் இன்று பெற்றுள்ளேன். இந்த அன்புக்காக பீகார் மக்களுக்கு நான் தலை வணங்குகிறேன்” என்று பிரதமர் கூறினார். நுற்றாண்டு நினைவு தூண், பீகார் மக்களின் எண்ணற்ற ஆசைகளை வெளிப்படுத்தும் என்றும் அவர் கூறினார்.
பீகார் சட்டப்பேரவையின் புகழ்மிக்க வரலாறுகளை நினைவுகூர்ந்த பிரதமர், இந்த பேரவையில், தொடர்ச்சியாக மிகப்பெரிய மற்றும் துணிச்சலான பல்வேறு முடிவுகள் எடுக்கப்பட்டுள்ளன என்று தெரிவித்தார். சுதந்திரம் பெறுவதற்கு முன், ஆளுநர் சத்யேந்திர பிரசன்ன சின்ஹா, உள்நாட்டு தொழில்களை ஊக்குவிக்கவும், சுதேசியை ஏற்று கொள்ளவும் இந்த பேரவையில் அழைப்பு விடுத்தார். சுதந்திரம் அடைந்தப் பிறகு, ஜமீன்தாரி முறை ஒழிப்பு சட்டம் இந்த பேரவையில் நிறைவேற்றப்பட்டது. இந்த பாரம்பரியத்தின் தொடர்ச்சியாக, நிதிஷ்குமார் அரசு, பீகார் பஞ்சாயத்து ராஜ் உள்ளிட்ட சட்டங்களை நிறைவேற்றியது. பஞ்சாயத்துகளில் மகளிருக்கு 50% இடஒதுக்கீடு வழங்கிய முதல் மாநிலமாக பீகாரை உருவாகியுள்ளதையும் அவர் நினைவுகூர்ந்தார். “சமூகத்தில் ஜனநாயகத்தின் சமமான பங்களிப்பு மற்றும் சம உரிமைகள் எவ்வாறு கடைப்பிடிக்கப்படுகின்றன என்பதற்கு இந்த பேரவை ஒரு எடுத்துக்காட்டு” என்றும் பிரதமர் குறிப்பிட்டார்.
ரெயில்வே அமைச்சகம்
தேசிய ஓட்டப்பந்தய சாம்பியன்ஷிப் போட்டியில் இந்திய ரயில்வேயின் மகளிர் அணி தங்கம் வென்றது
நாகாலாந்து தலைநகர் கொஹிமாவில் நடைபெற்ற 56-ஆவது தேசிய ஓட்டப்பந்தய சாம்பியன்ஷிப் போட்டியில் மகளிர் பிரிவில் இந்திய ரயில்வே அணி தங்கம் வென்றது. ரயில்வே விளையாட்டு மேம்பாட்டு ஆணையத்தைச் சேர்ந்த வர்ஷா தேவி, மஞ்சு யாதவ், பிரினு யாதவ், மன்னி தேவி ஆகியோரைக் கொண்ட குழு போட்டியில் இப்பதக்கத்தை வென்றது,
ஆடவர் பிரிவில் இந்திய ரயில்வே அணியின் நரேந்திர பிரதாப், தினேஷ், வீரேந்திர குமார் பால், ஹர்ஷத் மாத்ரே ஆகியோரைக் கொண்ட குழு வெள்ளிப் பதக்கம் வென்றது.
நாட்டில் மிகப்பெரிய விளையாட்டுப் பணியாளர்களை கொண்ட துறையாக இந்திய ரயில்வே உள்ளது. நாட்டின் விளையாட்டுப் பிரிவில் அளவில்லா பங்களிப்பை அது வழங்கியுள்ளது. டோக்கியோ ஒலிம்பிக் போட்டியில் இந்தியா வென்ற 7 பதக்கங்களில் 4 பதக்கங்களை வென்றவர்கள் இந்திய ரயில்வேயைச் சேர்ந்தவர்கள்.
மேலும் விவரங்களுக்கு, இந்த ஆங்கில செய்திக் குறிப்பை காணவும். https://pib.gov.in/PressReleasePage.aspx?PRID=1810022
PIB Headquarters
கொவிட்-19 - பிஐபி செய்தித் தொகுப்பு
21.05.2020
- குடியரசுத் தலைவர் செயலகம்
- பெருநிறுவனங்கள் விவகாரங்கள் அமைச்சகம்
- சுற்றுச்சூழல் மற்றும் வனத்துறை அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- மனித வள மேம்பாட்டு அமைச்சகம்
- தகவல் மற்றும் ஒலிபரப்பு அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- பெட்ரோலியம் மற்றம் இயற்கை எரிவாயு அமைச்சகம்
- அறிவியல் மற்றும் தொழில்நுட்பத்துறை
(
நுகர்வோர் நலன், உணவு மற்றும் பொது விநியோகம் அமைச்சகம்
காரீப் கொள்முதல்: 87.20 லட்சம் நெல் விவசாயிகளுக்கு, ரூ. 1,12,983.55 கோடி குறைந்தபட்ச ஆதரவு விலை
காரீப் சந்தை பருவத்தில், காரீப் பயிர்களை குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
தமிழகம், பஞ்சாப் உட்பட நெல் உற்பத்தி செய்யப்படும் மாநிலங்களில் நெல் கொள்முதல் சுமூகமாக நடைபெற்று வருகிறது. கடந்த ஜனவரி 30ம் தேதி வரை, 598.43 லட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்தாண்டு இதே காலகட்ட கொள்முதலை விட 18.10 சதவீதம் அதிகம்.
இதற்காக சுமார் 87.20 லட்சம் விவசாயிகள், ரூ. 1,12,983.55 கோடி குறைந்தபட்ச ஆதரவு விலையைப் பெற்றுள்ளனர்.
மாநிலங்களின் வேண்டுகோள்படி, 51.92 லட்சம் மெட்ரிக் டன் பருப்பு மற்றும் எண்ணெய் வித்துக்கள் கொள்முதல் செய்ய, ஒப்புதல் அளிக்கப்பட்டுள்ளது.
கடந்த ஜனவரி 30ம் தேதி வரை, 3,04,625.51 மெட்ரிக் டன் பாசிப் பயறு, உளுந்து, துவரை, நிலக்கடலை, சோயாபீன்ஸ் ஆகியவற்றை அரசு கொள்முதல் செய்துள்ளது. இதற்காக 1,64,589 விவசாயிகள, ரூ.1,637 கோடி குறைந்தபட்ச ஆதரவு விலை பெற்றுள்ளனர்.
.மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693723
பிரதமர் அலுவலகம்
பிரதமர் வாஷிங்டன் டி.சி சென்றடைந்ததை குறித்த பத்திரிக்கை செய்தி
அமெரிக்க அதிபர் மேதகு திரு ஜோ பைடனின் அழைப்பை ஏற்று பிரதமர் திரு நரேந்திர மோடி வாஷிங்டன் டி.சி. சென்றடைந்தார் .
அமெரிக்க அரசின் சார்பாக, மேலாண்மை மற்றும் வளங்களுக்கான துணை அமைச்சர் திரு டி ஹெச் பிரையன் மெக்கியோன் பிரதமரை வரவேற்றார்.
ஆண்ட்ரூஸ் விமானப்படை தளத்தில் குழுமியிருந்த பெருந்திரளான வெளிநாடுவாழ் இந்தியர்களும் பிரதமருக்கு உற்சாக வரவேற்பு அளித்தனர்.
பெருநிறுவனங்கள் விவகாரங்கள் அமைச்சகம்
மூன்றாவது தேசிய ஆன்லைன் வினாடி வினாவை தொடங்கவுள்ள ஐபிபிஐ
விடுதலையின் அமிர்தப் பெருவிழாவின் ஒரு பகுதியாக, மைகவ்.இன் மற்றும் மும்பை பங்குச் சந்தையின் முதலீட்டாளர் பாதுகாப்பு நிதியத்துடன் இணைந்து திவாலதல் சட்டம், 2016 குறித்த மூன்றாவது தேசிய ஆன்லைன் வினாடி வினாவை ஐபிபிஐ எனப்படும் இன்சால்வன்சி அண்ட் பேங்க்ரப்சி போர்ட் ஆஃப் இந்தியா நடத்தவுள்ளது.
நாடு முழுவதுமுள்ள பல்வேறு பங்குதாரர்களிடையே திவாலதல் சட்டம், 2016 குறித்த விழிப்புணர்வு மற்றும் புரிதலை ஏற்படுத்தும் நோக்கத்துடன் தேசிய ஆன்லைன் வினாடி வினாவை ஐபிபிஐ நடத்தவுள்ளது.
ஏப்ரல் 16, 2022 முதல் மே 15 2022 வரை நடைபெறவுள்ள இந்த வினாடி வினாவில் கலந்து கொள்ள 18 வயதிற்கு மேற்பட்ட இந்தியர்கள் அனைவரும் தகுதியடைவர் ஆவர். https://quiz.mygov.in எனும் தளத்தில் இந்த போட்டி நடைபெறும்.
ஐபிபிஐ, மும்பை பங்குச் சந்தையின் முதலீட்டாளர் பாதுகாப்பு நிதியம் மற்றும் ஐபிபிஐ உடன் பதிவு செய்து கொண்டுள்ள சேவை வழங்குநர்கள் மற்றும் அவர்களது குடும்ப உறுப்பினர்கள் இந்த வினாடி வினா போட்டியில் கலந்து கொள்ள இயலாது.
முதல் பரிசாக ரூ 1 லட்சம் மற்றும் தங்கப் பதக்கமும், இரண்டாம் பரிசாக ரூ 50,000 மற்றும் வெள்ளிப் பதக்கமும், மூன்றாம் பரிசாக ரூ 25,000 மற்றும் வெண்கலப் பதக்கமும் வழங்கப்படும். அடுத்த 10 சிறந்த போட்டியாளர்களுக்கு ஆறுதல் பரிசாக தலா ரூ 10,000 வழங்கப்படும்.
இது குறித்த மேலதிக தகவல்களை https://www.ibbi.gov.in/events/upcoming-events மற்றும் https://quiz.mygov.in/quiz/3rd-national-online-quiz-on-the-insolvency-and-bankruptcy-code-2016/ எனும் இணைய முகவரிகளில் காணலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1817110
----
(Visitor Counter : 172
மத்திய அமைச்சரவை
ஜம்மு-காஷ்மீர் யூனியன் பிரதேசத்தில் மத்தியச் சட்டங்களைக் கடைப்பிடிப்பதற்கான உத்தரவு பிறப்பிக்க மத்திய அமைச்சரவை ஒப்புதல்
மத்திய அரசின் ஜம்மு-காஷ்மீர் மாற்றியமைத்தல் சட்டம் 2019-ன் 96-ஆவது பிரிவின்கீழ், ஜம்மு-காஷ்மீர் யூனியன் பிரதேசத்தில் மத்தியச் சட்டங்களை கடைப்பிடிப்பதற்கான உத்தரவைப் பிறப்பிக்க, பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் வழங்கப்பட்டது.
ஜம்மு-காஷ்மீர் மறுசீரமைத்தல் சட்டம் 2019 நடைமுறைக்கு வந்தபின்னர், முன்பிருந்த ஜம்மு-காஷ்மீர் மாநிலம், ஜம்மு-காஷ்மீர், லடாக் ஆகிய யூனியன் பிரதேசங்களாக 2019 அக்டோபர் 31 முதல் மாற்றியமைக்கப்பட்டது.
31.10.2019-க்கு முன்னர், ஜம்மு-காஷ்மீர் மாநிலம் தவிர, நாடு முழுவதும் அனைத்து மத்திய சட்டங்களும் பொருந்துபவையாக இருந்தன. தற்போது ஜம்மு-காஷ்மீர் யூனியன் பிரதேசத்துக்கும் இந்தச் சட்டங்கள் பொருந்தும். இந்திய அரசியல் சட்டத்துக்கு ஏற்ற வகையில், ஜம்மு-காஷ்மீர் யூனியன் பிரதேசத்தின் நிர்வாகத்தை சுமூகமாக நடத்திச் செல்ல மத்திய சட்டங்களை அங்கு அமல்படுத்துவது அவசியமாகும்.
இந்தச் சட்டப்பிரிவின்படி, ஜம்மு-காஷ்மீரில் சட்டங்களை மாற்றியமைப்பதற்கும், திருத்துவதற்கும் மத்திய அரசுக்கு அதிகாரம் வழங்கப்பட்டுள்ளது. இதன்படி, 37 மத்திய சட்டங்களை ஜம்மு-காஷ்மீர் யூனியன் பிரதேசத்துக்கு பொருந்தும் வகையில் மாற்றியமைக்கவோ, பின்பற்றவோ மத்திய அரசு உத்தரவு பிறப்பிக்க இன்று ஒப்புதல் வழங்கப்பட்டுள்ளது.
பாதுகாப்பு அமைச்சகம்
சாகர் திட்டத்தின் கீழ், மொசாம்பிக் நாட்டுக்கு உதவி பொருட்களை கொண்டு சென்றது ஐஎன்எஸ் கேசரி போர்க்கப்பல்
சாகர் திட்டத்தின் கீழ், இந்திய கடற்படையின் ஐஎன்எஸ் கேசரி போர்க்கப்பல், மொசாம்பிக் நாட்டின் மபுடோ துறைமுகத்துக்கு உதவிப் பொருட்களை கொண்டு சென்றது.
இந்திய பெருங்கடல் பகுதியில் உள்ள நாடுகளின் பாதுகாப்பு மற்றும் வளர்ச்சிக்காக சாகர் என்ற திட்டம் பிரதமர் நரேந்திர மோடியின் தொலைநோக்கில் உருவானது. வெளியுறவுத்துறை அமைச்சகத்துடன் ஒருங்கிணைந்து கடந்த ஆண்டு மே மாதத்திலிருந்து இத்திட்டம் செயல்படுத்தப்படுகிறது. இதன் மூலம் அண்டை நாடுகளுக்கு தேவையான உதவிகளை இந்திய கடற்படை கப்பல்கள் அளித்து வருகின்றன. தற்போது 8வது கப்பலாக, ஐஎன்எஸ் கேசரி, மொசாம்பிக் நாட்டின் மபுதோ துறைமுகத்துக்கு நேற்று சென்றது.
மொசாம்பிக் நாட்டில் தற்போது வறட்சி நிலவுகிறது. அதோடு கொரோனா தொற்றும் ஏற்பட்டுள்ளது. அதனால் 500 டன் உணவு பொருட்களை, ஐஎன்எஸ் கேசரி கப்பல் மொசாம்பிக் கொண்டு சென்றது. அதோடு, மொசாம்பிக் ராணுவத்துக்கு அளிக்க 2 அதிவிரைவு படகுகள் மற்றும் தற்காப்பு பாதுகாப்பு தளவாடங்களையும் கொண்டு சென்றது.
சாகர் திட்டத்தின் கீழ் 15 நட்பு நாடுகளுக்கு , கடந்த 2020ம் ஆண்டு மே முதல், இந்திய கடற்படை போர்க்கப்பல்களை அனுப்பியுள்ளது. 215 நாட்களுக்கு மேலாக நடந்த இந்த பணியில் 3,000 மெட்ரிக் டன் உணவு பொருட்கள், 300 மெட்ரிக் டன்னுக்கு மேற்பட்ட திரவ மருத்துவ ஆக்ஸிஜன்கள், 900 ஆக்ஸிஜன் செறிவூட்டிகள், 20 கன்டெய்னர்கள் ஆகியவற்றை இந்திய போர்க்கப்பல்கள் நட்பு நாடுகளுக்கு கொண்டு சென்றுள்ளன. இந்தப் பணியில் இந்திய போர்க்கப்பல்கள் மொத்தம் 40,000 நாடிகல் மைல் தூரம் பயணம் செய்துள்ளன. நட்பு நாடுகளுக்கு உதவ இந்திய கடற்படையினரும் அயராது பணியாற்றியுள்ளனர்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://www.pib.gov.in/PressReleasePage.aspx?PRID=1785282
நிதி அமைச்சகம்
சிக்கிம் மாநிலத்தில் சாலைகள் மேம்பாட்டு திட்டத்துக்கு ஆசிய வளர்ச்சி வங்கியுடன் மத்திய அரசு ஒப்பந்தம்
சிக்கிம் மாநிலத்தில் முக்கிய மாவட்டங்களில் உள்ள சாலைகளின் மேம்பாட்டு திட்டத்துக்கு உதவுவதற்காக ஆசிய வளர்ச்சி வங்கியுடன் 2.5 மில்லியன் அமெரிக்க டாலர் கடன் ஒப்பந்தத்தில், மத்திய அரசு கையெழுத்திட்டுள்ளது.
இதன் மூலம் சிக்கிம் மாநிலத்தில், முக்கிய நகரங்கள், ஊரகப் பகுதிகள், புனித தலங்கள் மற்றும் சுற்றுலாத்தலங்களில் இணைப்பு வசதிகள் மேம்படும்.
இந்த கடன் ஒப்பந்தத்தில், இந்திய அரசு சார்பில் நிதியமைச்சகத்தின் பொருளாதார விவகாரத்துறை கூடுதல் செயலாளர் திரு ராஜத் குமார் மிஸ்ரா, ஆசிய வளர்ச்சி வங்கியின் இந்திய இயக்குனர் திரு டகியோ கோனிசி ஆகியோர் கையெழுத்திட்டனர்.
இதன்பின் பேட்டியளித்த திரு மிஸ்ரா, இந்த கடன் ஒப்பந்தம், முக்கிய சாலைகளை மேம்படுத்த சிக்கிம் அரசு அளிக்கும் முன்னுரிமைக்கு உதவும் என்றார். இதன் மூலம் சிக்கிம் மாநிலத்தில் தேசிய மற்றும் மாநில நெடுஞ்சாலைகளின் இணைப்பு மேம்படும்.
மேலும் விவரங்களுக்கு:
https://pib.gov.in/PressReleasePage.aspx?PRID=1724010
சிறப்பு சேவைகள் மற்றும் கட்டுரைகள்
வெளிநாட்டு தபால் அலுவலகத்தில் பார்சலில் இருந்த போதைப்பொருட்கள் சென்னை விமான நிலைய சுங்கத்துறையால் பறிமுதல்
சைக்கோட்ரோபிக் போதைப்பொருள் மற்றும் மூன்று கஞ்சா பொட்டலங்கள் அடங்கிய 4180 மாத்திரைகள் கொண்ட நான்கு தபால் பொட்டலங்கள் சென்னை வெளிநாட்டு தபால் அலுவலகத்தில் சென்னை விமான நிலைய சுங்கத்துறையால் கைப்பற்றப்பட்டுள்ளன.
முதல் வழக்கில், தில்லியை சேர்ந்த ஒருவரால் இரண்டு பார்சல்கள் எத்திராஜ் சாலையிலிருந்து  இருந்து அமெரிக்காவிற்கு முன்பதிவு செய்யப்பட்டது. உள்ளே ஆவணங்கள் இருப்பதாக தெரிவிக்கப்பட்ட பார்சல்களை சோதனை செய்து பார்த்தபோது 1980 டிராமாடோல் ஹைட்ரோகுளோரைட் மாத்திரைகள்  இருப்பது கண்டுபிடிக்கப்பட்டது.
மற்றொரு வழக்கில், தில்லியைச் சேர்ந்த ஒருவரால் சேத்துப்பட்டில்  இருந்து அமெரிக்காவிற்கு இரண்டு பார்சல்கள் புக் செய்யப்பட்டன. பார்சலில் 1200 சோல்பிடெம் டார்ட்ரேட் மாத்திரைகள்
, மற்றும் 1000 டிரமாடோல் ஹைட்ரோகுளோரைட் மாத்திரைகள்  இருந்தன.
தேசிய போதைப்பொருள் தடுப்பு சட்டம், 1985-ன் கீழ் சோல்பிடெம் டார்ட்ரேட் மாத்திரைகள் மற்றும் 1000 டிரமாடோல் ஹைட்ரோகுளோரைட் ஆகியவற்றை உரிய அனுமதியின்றி வெளிநாட்டுக்கு ஏற்றுமதி செய்யக்கூடாது.
மூன்றாவது வழக்கில், அமெரிக்கா மற்றும் கனடாவில் இருந்து வந்த மூன்று பார்சல்களில் இருந்த 194 கிராம் கஞ்சா கைப்பற்றப்பட்டது.
மொத்தம் 4180 சைக்கோடிராபிக் மாத்திரைகள் மற்றும் 194 கிராம் கஞ்சா ஏழு பொட்டலங்களில் தேசிய போதைப்பொருள் தடுப்பு சட்டம், 1985-ன் கீழ் பறிமுதல் செய்யப்பட்டன. மேற்கொண்டு விசாரணை நடைபெற்று வருகிறது.
மேற்கண்ட தகவல்கள் சென்னை விமான நிலைய சுங்க ஆணையரகத்தின் முதன்மை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 188.88 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 188.88 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 18.03 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1815508
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனாவால் தற்போது பாதிக்கப்பட்டவர்களின் எண்ணிக்கை தொடர்ந்து குறைந்து வருகிறது
இரண்டாவது நாளாக தற்போதைய பாதிப்புகளின் எண்ணிக்கை 8 லட்சத்திற்கும் குறைவாக உள்ளது
22 மாநிலங்கள்/ யூனியன் பிரதேசங்களில் 20000 க்கும் குறைவான தற்போதைய பாதிப்புகள்
இந்தியாவில் கொரோனாவால் ஏற்பட்டுள்ள தற்போதைய பாதிப்புகள் தொடர்ந்து குறைந்து வருகின்றன. இரண்டாவது நாளாக தற்போதைய பாதிப்புகளின் எண்ணிக்கை 8 லட்சத்திற்கும் குறைவாக, 7,83,311ஆக பதிவாகியுள்ளது.
நாட்டில் மொத்தம் பாதிக்கப்பட்டோரில் இது வெறும் 10.45 சதவீதமாகும்.
மேலும் 22 மாநிலங்கள் மற்றும் யூனியன் பிரதேசங்களில் 20000 க்கும் குறைவானோர் கொரோனாவால் தற்போது பாதிக்கப்பட்டுள்ளனர்.
13 மாநிலங்கள் மற்றும் யூனியன் பிரதேசங்களில் 20 ஆயிரத்திலிருந்து 50,000 வரையிலான தற்போதைய பாதிப்புகளும், மூன்று மாநிலங்கள் மற்றும் யூனியன் பிரதேசங்களில் ஐம்பதாயிரத்திற்கும் அதிகமான தற்போதைய பாதிப்புகளும் பதிவாகியுள்ளன.
நாட்டில் குணமடைந்து வருபவர்களின் எண்ணிக்கை தொடர்ந்து அதிகரித்து வருவதால், பாதிப்புகளின் எண்ணிக்கை குறைந்து கொண்டே வருகிறது. இதுவரை 65,97,209 பேர் குணமடைந்துள்ளனர். குணமடைந்தவர்களின் எண்ணிக்கை மற்றும் தற்போதைய பாதிப்புகளின் எண்ணிக்கைக்கு இடையேயான இடைவெளி 58 லட்சத்தை தாண்டியுள்ளது . தேசிய அளவில் 88.03 சதவிகிதம் பேர் குணமடைந்திருக்கின்றனர்.
கடந்த 24 மணி நேரத்தில் 22614 பேர் கொரோனாவிலிருந்து குணமடைந்து வீடு திரும்பியுள்ளனர். புதிதாக 61871 பேருக்கு இந்த தொற்று இருப்பது கண்டுபிடிக்கப்பட்டுள்ளது. இதில் 79 சதவிகிதம், 10 மாநிலங்கள் மற்றும் யூனியன் பிரதேசங்களில் பதிவாகியுள்ளது. மேலும், கடந்த 24 மணி நேரத்தில் 1033 பேர் உயிரிழந்திருக்கின்றனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1665622
சிறப்பு சேவைகள் மற்றும் கட்டுரைகள்
ஆதார வளப் பயன்பாடு மற்றும் சுழற்சிப் பொருளாதாரத் தொழில் கூட்டணியை மத்திய வனம், சுற்றுச்சூழல் மற்றும் பருவநிலை மாற்றத் துறை அமைச்சர் திரு பூபேந்தர் யாதவ் இன்று தொடங்கிவைக்கிறார்
சென்னையில் நடைபெறும் ஜி20 4-வது சுற்றுச்சூழல் மற்றும் பருவநிலை நிலைத்தன்மை பணிக்குழுவின் பக்க நிகழ்வாக ஆதார வளப் பயன்பாடு மற்றும் சுழற்சிப் பொருளாதாரத் தொழில் கூட்டணியை மத்திய வனம், சுற்றுச்சூழல் மற்றும் பருவநிலை மாற்றத் துறை அமைச்சர் திரு பூபேந்தர் யாதவ் இன்று மாலை தொடங்கிவைக்கிறார். ஜி20 இந்திய தலைமைத்துவத்தின் கீழ் ஆதார வளப் பயன்பாடு மற்றும் சுழற்சி பொருளாதாரத்தின் உலகளாவிய நடைமுறைகளை மேம்படுத்துவது இந்த தொழில் துறை சார்ந்த முன்முயற்சியின் நோக்கமாகும். நீடித்த சுற்றுச்சூழல் தன்மையில் நிலையான தாக்கத்தை உருவாக்க இந்தியாவின் ஜி20 தலைமைத்துவத்துக்கு பின்னரும் தொடரும் வகையில் இந்தக் கூட்டணி தற்சார்பு கொண்டதாக இருக்கும்.
11 நாடுகளில் தலைமையகங்களை கொண்டுள்ள 30 நிறுவனங்கள் இந்தக் கூட்டணியின் நிறுவக உறுப்பினர்களாக இணைந்துள்ளனர். இவற்றின் கூட்டுத்தளமாக இருக்கும் இந்தக்கூட்டணி, அறிவு பகிர்வு, சிறந்த நடைமுறை பகிர்வு, நீடிக்க வல்ல நடைமுறைகள் ஆகியவற்றை பங்கேற்பு தொழில்துறைகளிடையே கொண்டு செல்லும். இந்தக்கூட்டணி, தாக்கத்திற்கான கூட்டாண்மை, தொழில்நுட்ப ஒத்துழைப்பு, மேம்பாட்டுக்கான நிதி என்ற 3 வழிகாட்டு நெறிமுறைகளைக் கொண்டுள்ளது.
ஐரோப்பிய ஒன்றியத்தைச் சேர்ந்த சுற்றுச்சூழல் குறித்த ஆணையர், கனடா, ஃபிரான்ஸ், இத்தாலி, டென்மார்க், மொரீஷியஸ், ஐக்கி அரபு எமிரேட்ஸ் ஆகிய நாடுகளின் அமைச்சர்கள் முன்னிலையில் மத்திய வனம், சுற்றுச்சூழல் மற்றும் பருவநிலை மாற்றத் துறை அமைச்சர் திரு பூபேந்தர் யாதவ் ஆதார வளப் பயன்பாடு மற்றும் சுழற்சிப் பொருளாதாரத் தொழில் கூட்டணியைத் தொடங்கிவைப்பார்.
குடியரசுத் துணைத் தலைவர் செயலகம்
சுகாதார சேவையை குறைந்த விலையிலானதாகவும், அனைவரும் அணுகக்கூடிய வகையிலும் மாற்ற குடியரசு துணைத்தலைவர் அறைகூவல்
மலிவு விலையிலான மற்றும் அனைவருக்கும் அணுகக்கூடிய மருத்துவ வசதியை உறுதி செய்ய வேண்டியதன் அவசியத்தை குடியரசு துணைத் தலைவர் திரு எம் வெங்கையா நாயுடு இன்று வலியுறுத்தினார். மேலும், கிராமப்புறங்களிலும் துணை மருத்துவ மையங்களைத் தொடங்க நவீன பல்நோக்கு மருத்துவமனைகளுக்கு அவர் பரிந்துரைத்தார்.
ஹைதராபாத்தில் யோடா லைஃப் லைன் டயாக்னாஸ்டிக்ஸ் பிரைவேட் லிமிடெட் நிறுவனத்தை இன்று திறந்து வைத்த குடியரசு துணைத் தலைவர், ஒவ்வொரு மாவட்டத்திலும் குறைந்தபட்சம் ஒரு மருத்துவக் கல்லூரியை அமைக்கும் மத்திய அரசின் முடிவைப் பாராட்டினார்.
இது தொடர்பாக மேலும் பேசிய அவர், ஒவ்வொரு வருவாய் துணை கோட்டத்திலும் ஒரு மருத்துவக் கல்லூரி அமைக்க வேண்டும் என்று அரசுகளுக்கு பரிந்துரைத்தார். மருத்துவத் துறையில் பயிற்சி பெற்ற மனிதவள பற்றாக்குறையை இது நிவர்த்தி செய்வதோடு மட்டுமல்லாமல், தரமான மருத்துவ சேவை மக்களை சென்றடைவதையும் அதிகரிக்கும், என்றார்.
ஹைதராபாத்தில் இந்த அதிநவீன நோயறிதல் மையத்தை அமைந்திருப்பது குறித்து தமது மகிழ்ச்சியை வெளிப்படுத்திய திரு நாயுடு, கிராமப்புறங்களில் உள்ள மக்களுக்கு இதுபோன்ற வசதிகளை வழங்குவதற்காக தொழில்நுட்ப முன்னேற்றத்தை மேம்படுத்துவதற்கு அழைப்பு விடுத்தார்.
சுகாதார சேவையை அனைவருக்கும் கிடைக்கச் செய்வதில் அரசாங்கங்களின் முயற்சிகளைப் பாராட்டிய அவர், நாடு முழுவதும் உள்ள மருத்துவ மையங்களுக்கு உள்கட்டமைப்பு ஆதரவை வழங்குவதற்கான முயற்சிகளை இரட்டிப்பாக்க அழைப்பு விடுத்தார்.
கொவிட்-19 பெருந்தொற்றை பற்றிப் பேசிய திரு நாயுடு, முன்கள வீரர்களின் அர்ப்பணிப்பு மற்றும் கடின உழைப்புக்காக அவர்களை பாராட்டினார். நமது வீடுகள் மற்றும் அலுவலகங்களில் காற்றோட்டத்தின் முக்கியத்துவம் மற்றும் நமது நோய் எதிர்ப்பு சக்தியை அதிகரிக்க ஆரோக்கியமான பாரம்பரிய உணவு முறையை கடைபிடிக்க வேண்டியதன் அவசியம் உள்ளிட்ட பல கடினமான பாடங்களை பெருந்தொற்று நமக்கு கற்றுக் கொடுத்துள்ளது என்று அவர் கூறினார்.
சாதனை படைக்கும் கொவிட் தடுப்பூசியை வெளிக்கொண்டு வந்ததற்காக நமது விஞ்ஞானிகள் மற்றும் ஆராய்ச்சியாளர்களைப் பாராட்டிய அவர், அனைவரும் முன் வந்து தடுப்பூசி போட்டுக்கொள்ளுமாறு கேட்டுக் கொண்டார். பாதுகாப்பை நடைமுறைகளை மக்கள் குறைக்க வேண்டாம் என்றும், கொவிட் விதிமுறைகளைப் பின்பற்றவும் திரு நாயுடு அறிவுறுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1772723
குடியரசுத் துணைத் தலைவர் செயலகம்
2047-ம் ஆண்டுக்கான புதிய இந்தியாவின் செயல்திட்டத்தை மாணவர்கள் வகுக்க வேண்டும்”: குடியரசு துணைத்தலைவர்
“தேசம் சுதந்திரத்தின் நூற்றாண்டு விழாவைக் கொண்டாடும் 2047ல், அயராது உழைக்கவும், வாய்ப்புகளைப் பயன்படுத்தவும், புதிய இந்தியாவுக்கான செயல்திட்டத்தை வகுக்க வேண்டும் ”என்று மாணவர்களுக்கு குடியரசுத் துணைத்தலைவர் திரு ஜக்தீப் தன்கர் அழைப்பு விடுத்தார். சவால்களில் இருந்து வாய்ப்புகளை உருவாக்க மாணவர்களை ஊக்குவித்த அவர், "உங்கள் மனதில் ஒரு அற்புதமான யோசனையை நிறுத்துவதை விட ஆபத்தானது எதுவுமில்லை. உங்கள் திறமையை வெளிக்கொணர்ந்து உங்கள் திறனைப் பயன்படுத்திக் கொண்டு யோசனைகளைச் செயல்படுத்துங்கள்’’ என்று கேட்டுக்கொண்டார்.
சண்டிகரில் உள்ள பஞ்சாப் பல்கலைக்கழகத்தின் 70வது ஆண்டு பட்டமளிப்பு விழாவில் குடியரசு துணைத்தலைவர் தலைமை விருந்தினராக கலந்து கொண்டார். விழாவின் போது, பஞ்சாப் பல்கலைக்கழகத்தின் வேந்தருமான குடியரசு துணைத்தலைவர், பிரபல கல்வியாளர் டாக்டர் சுதா என். மூர்த்தி, உச்சநீதிமன்ற முன்னாள் தலைமை நீதிபதியும், நாடாளுமன்ற உறுப்பினருமான திரு ரஞ்சன் கோகோய் ஆகியோருக்கு கவுரவ டாக்டர் பட்டங்களை வழங்கினார்.
கூட்டத்தில் உரையாற்றிய குடியரசு துணைத்தலைவர், "சமூகத்தின் பரந்த நன்மைக்காக பங்களிப்பது மாணவர்களின் பொறுப்பு" என்று கூறினார். "தேசத்தை எப்போதும் முதன்மையாக வைத்திருப்பதற்கான ஆழமான உணர்வை உறுதிசெய்து பயன்படுத்த வேண்டும் ", என்று அவர் கேட்டுக்கொண்டார்.
தேசியக் கல்விக் கொள்கை 2020 ஒரு மாற்றத்துக்கான அடிப்படை என்று பாராட்டிய குடியரசுத் துணைத்தலைவர், அனைத்துப் பிரிவினருடனும் கலந்தாலோசித்த பிறகு உருவாக்கப்பட்ட இந்தக் கொள்கை அனைத்து மட்டங்களிலும் கல்வியை மாற்றியமைக்கிறது என்றார்.
சமீப ஆண்டுகளில் முறையான சீர்திருத்தங்கள் மற்றும் உறுதியான நிர்வாக நடவடிக்கைகள் அதிக லாபத்தை ஈட்டியுள்ளன என்றும், "மிகப்பெரிய செயல்பாட்டு ஜனநாயக நாடான இந்தியா, வாய்ப்பு மற்றும் முதலீட்டின் விருப்பமான உலகளாவிய இடமாகவும், உலகப் பொருளாதார வளர்ச்சியில் பிரகாசமான நட்சத்திரமாகவும் உள்ளது" என்றும் அவர் கூறினார்.
பஞ்சாப் பல்கலைக்கழகத்தின் முதல் பெண் துணைவேந்தரான பேராசிரியர் ரேணு விக் தலைமையில் பட்டமளிப்பு விழா ஏற்பாடு செய்யப்பட்டிருப்பதை குடியரசு துணைத்தலைவர் பாராட்டினார். பஞ்சாப் பல்கலைக்கழகம் மிகவும் புகழ்பெற்ற முன்னாள் மாணவர்களின் தாயகமாக இருப்பதைப் பாராட்டிய அவர், பல்கலைக்கழகத்தின் வளர்ச்சியை மேலும் ஊக்குவிக்க அவர்களுக்கு அழைப்பு விடுத்தார். வெளிநாட்டுப் பல்கலைக்கழகங்களுடன் கையொப்பமிடப்பட்ட பல்வேறு புரிந்துணர்வு ஒப்பந்தங்கள் மற்றும் உயர் ஆற்றல் ஆராய்ச்சித் திட்டம் போன்ற சர்வதேச திட்டங்களில் அதன் பங்கேற்பைக் குறிப்பிட்டு, பல்கலைக்கழகம் எப்பொழுதும் சிறந்து விளங்குவதைப் பாராட்டினார்.
பஞ்சாப் பல்கலைக்கழகத்தின் செனட் உறுப்பினர்கள், சிண்டிகேட் உறுப்பினர்கள், மாணவர் சங்கம், ஆசிரியர் சங்கம் மற்றும் பல்கலைக்கழக பணியாளர் சங்கத்தினருடன் குடியரசு துணைத்தலைவர் தனித்தனியாக சந்திப்புகளை நடத்தினார்.
பஞ்சாப் ஆளுநர் திரு பன்வாரிலால் புரோஹித், ஹரியானா ஆளுநர் திரு பண்டாரு தத்தாத்ரேயா, மத்திய வர்த்தகம் மற்றும் தொழில்துறை இணை அமைச்சர் திரு. சோம் பிரகாஷ் உள்ளிட்டோர் நிகழ்ச்சியில் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 163.84 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 22,02,472
கொவிட் சிகிச்சை பெறுபவர்கள் 5.46%ஆக உள்ளனர்.
குணமடைந்தோர் விகிதம் தற்போது 93.33%சதவீதம்
கடந்த 24 மணி நேரத்தில் 3,06,357 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,76,77,328 என அதிகரித்துள்ளது.
கடந்த 24 மணி நேரத்தில் 2,86,384 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 19.59சதவீதம் ஆகும்
வாராந்திர பாதிப்பு விகிதம் 17.75 சதவீதம் ஆகும்
இதுவரை மொத்தம் 72.21 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 14,62,261 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1792883